**Nota Discordantă**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nota Discordantă

Isuse Domn, ce-n veşnicie

Erai şi-ai fost dela început

Cu Tatăl una, în măiestrie

În cea mai sfântă armonie,

Un Univers sfânt-ai făcut!...

Când lumile, în el le-ai pus

Şi-n drumul lor le-ai aşezat

N-a mai fost nimic de-adus,

Totul sublim,... era nespus

Complet în ceiace-ai creat!

Perfect-a fost a Ta lucrare

Şi ordinea, sta prima lege,

Impusă-n vasta guvernare

Pentru a vieţii prosperare

A lumilor spre-a o-nţelege!

Iar dragostea, cea arătată

De Dumnezeu era supremă,

Din veci de veci era cântată

Căci nu se-iscase niciodată -

În cerul vast, nici-o dilemă.

Astfel, trăindu-şi veşnicia

Viaţa curgea nestingherită,

Ducând prin spaţii bucuria

Demmonstrând că armonia

Sta-n liniştea desăvârşită.

Şi-n întregime, în Univers

Erai o Doamne,-n adorare,

Căci liniştea şi bunul mers

Ce decurgea-n acelaş viers

Sta în putera-Ţi creatoare!

Şi nimeni, o, nu a-ncercat

Să pună-n balanţă iubirea,

Prin timpul cel nemăsurat

În vreun punct de-obiectat

Ce lumilor, marca zidirea.

În liniştea-unei păci eterne,

Prin Lucifer, în starea-naltă,

S-a văzut cum se discerne

Şi cum pe ascuns se cerne

O notă falsă, discordantă.

Atunci, el în scenă-a intrat

Vociferând nemulţumirea,

Şi pacea sfântă-a tulburat

Prin ordinea ce-a contestat

Expunându-şi, răzvrătirea.

Nevrând de-a mai fi supus

Ca orice fiinţă, ce-i creată,

În cer a fost, primul intrus

Prin răzvrătirea ce-a adus

În ordine de-a fi schimbată.

Adunând mulţi dintre îngeri

De partea-i, în confruntare,

Le-a trezit în minte plângeri:

Că sunt supuşi la înfrângeri

Şi nu sunt liberi în mişcare.

Că Legea pusă le restrânge

Voinţa lor, de-a-şi împlini -

Orice gând care se frânge,

Orice dorinţă, ce decurge

Din Legea-n sine de-ai opri.

Şi că-s făpturi desăvârşite

Şi n-au nevoie de restricţii,

Căci nu pot fi deloc greşite

În concepţii ce-s gândite -

Şi nici puse sub interdicţii.

Şi-astfel în cursă i-a atras,

Declarând că-l vor susţine,

Prin concurs, la orice pas

Că nu-l vor lăsa în impas -

Pe front cu forţele Divine.

Când în sfârşit, s-a stabilit

În Consiliile sfinte, cereşti,

Că al său loc, nu-i de găsit

De-a sta în trendul pregătit

În guvernările Dumnezeeşti,

Războiul crunt, s-a anunţat

Şi-n lupta crâncenă purtată,

Din cer, el a fost alungat -

De-oştirea care s-a luptat

Să nu se-ntoarcă niciodată.

Atunci văzând că a pierdut

Locul menit, din cerul sfânt,

Prin răscularea ce-a făcut

A conştientizat, că e căzut

Făr-a avea drept la cuvânt.

Şi-a pus în gând şi-a izbutit

De-a-nfige în om cugetarea,

Prin şarpele, cel ce-a vorbit

Şi-astfel cu tact, l-a amăgit

Că nu-i nimic, neascultarea.

Şi-astfel, el a câştigat teren

Ascunzându-se sub viclenie,

Cu-al său şiretlic obscen -

Dorind să-şi facă din Eden

Un scaun veşnic de domnie.

Dorea-n triumfu-i infernal

Al lumilor, de-a fi şi el rege,

Unde-al său Cartier general

Marcând imperu-i triumfal -

Să-i fie-un centru fără Lege.

Să poată practic demonstra

Un nou sistem de guvernare,

La şi-alte lumi ce-or asculta

La ce schimbări el va făcea

Prin libertatea cea mai mare.

Si să vestească, în Univers

Pe noi principii o-mpărăţie,

Ce să preia direct din mers

Direcţii noi în sens invers -

Prea-nalta-n slăvi, filozofie.

Şi când toţi se vor convinge

Din şi-alte lumi, imaculate,

Că principiul său va-nvinge,

Atunci dragostea s-o stinge

De Dumnezeu, şi dreptate.

Va trebui-atunci, ca în final

Să-i fie-n veci recunoscută,

Chiar dela egal, pân-la egal

În cor de îngeri, triumfal -

Puterea-i mare şi-absolută.

Dar o, Doamne-a Ta iubire

Adâncă-a fost şi generoasă,

Când viaţa pentru omenire

S-o aibă-n veci Neprihănire

Ţi-a fost oferta grandioasă!

Când în planul etern a sunat

În ceruri sus, ceasu-mplinirii,

Jos, în lumea plină de păcat

Ca Prunc umil Te-ai întrupat

Reverberând gândul iubirii.

Şi ca s-aduci la îndeplinire

Aici, voinţa Tatălui ceresc,

Din cerul plin de fericire -

În planul sfânt de mântuire

Tu luata-i chipul omenesc!

Părtaş la carne şi la sânge

Tu-ai devenit cu muritorii,

Dovedind că jertfa ajunge

Să poţi salva şi a-i strânge

Sfărmând porţile-nchisorii!

Şi moartea era-nchisoarea

Ce nu da drumul nimănui,

Era-acea forţă cu teroarea

Că prin păcat vine pierzarea

Ce anunţa sfârşitu-oricui!

Robia morţii a fost ştearsă

Călcând peste grumazul ei,

Prin dragostea neînţeleasă

'N puterea cea misterioasă

Căci Te-au urât fără temei!

Prin semnele ce-au devenit

Trofee, în culmi de biruinţă,

Isuse Doamne, ai dovedit

Prin chinul dus pân-la sfârşit

Iubirea-Ţi mare-n umilinţă!

S-a remarcat în jertfa pusă

Pe crucea cea de la Calvar

Ce-n răstignire-a fost adusă,

C-ai fost fiinţa cea supusă

Pe-al mântuirii-n veci altar!

Iar dragostea întru jertfire

În planul de răscumpărare,

Redată-n sfânta nemurire

Prin scumpa-Ţi neprihănire

S-a remarcat triumfătoare.

Doar semnele ce vei purta

La mâini, picioare şi coastă

Ce pururea-n triumf vor sta,

În veşnicie,-or demonstra

Lucrarea celui rău, nefastă.

Atunci tot Universul liberat

Din controversa milenară,

Va medita, cum ai răbdat

Ca Miel blând pentru păcat

Suportând chinuri şi ocară!

O! Şi va-nţelege, în bucurie

Că pacea-n veci restaurată,

Egală în timp, şi-n veşnicie

Curgând solemnă-n armonie

N-o mai putea, fi tulburată.

Flavius Laurian Duverna

13 februarie 2009